procesaur/Wiki.mk huggingface dataset:
Војнички манастир

Војнички манастир — манастир во селото Војница, сместен надвор од селото, до кој се стигнува преу земјен пат.
1 Градби во манастирот
Манастирскиот комплекс е составен од: манастирската црква, манастирските конаци, кои се во градба, како и други помошни објекти.
1.1 Црква „Св. Атанасиј“
Главната манастирска црква е посветена на Свети Атанасиј Александриски, по која е и наречен целиот манастир.
2 Конаци
Започната е изградба на манастирски конаци.
3 Галерија
Јерксхајм

Јерксхајм (|Jerxheim) — општина во округот Хелмштет, во сојузната покраина Долна Саксонија, Германија.
Општината претставува административно седиште на општинската заедница Хезеберг.
1 Географија
1.1 Местоположба
Јерксхајм се наоѓа јужно од природниот парк Елм-Лапвалд и северно од Хуј.
1.2 Соседни општини
Соседни општини се Зелинген, Бајерштет, Гефенслебен и Хуи (Саксонија-Анхалт).
1.3 Општински единици
Општината е составена од следниве единици:
* Јерксхајм-Орт
* Јерксхајм-Банхоф
* Јерксхајм-Зидлунг ам Хезеберг
2 Галерија
Норд-Елм

Норд-Елм (|Nord-Elm) — општинска заедница во округот Хелмштет, во Долна Саксонија, Германија. Бил именуван по ридскиот масив Елм, сместена на северниот дел. Нејзиното седиште е во општината Зиплинген.
Општинската заедница Норд-Елм се состои од следниве општини:
# Фрелштет
# Ребке
# Зиплинген
# Зиплингенбург
# Варберг
# Волсдорф
Црква „Св. Атанасиј“ - Ничпур

Свети Атанасиј — главна селска црква во горнореканското село Ничпур. Црквата се наоѓа на неколку стотина метри југоисточно од селото.
1 Историја
Според мермерните плочи поставени околу влезната врата, црквата била обновена во периодот 1995-1996, а истата била осветена на 15 мај 1997 година.
Во 2014 година, црквата била ограбена и од неа биле одземени пет икони.
2 Архитектура
Градбата на црквата има четириаголна основа со полукружна апсида во задниот дел. Главната влезна врата е сместена од западната страна, а над неа има ниша со малтерисан крст и натпис во него. На јужната страна има споредна врата, над која има ниша со ликот на Свети Атанасиј, а околу неа има две мермерни плочи со податоци за годините на обнова и осветување на црквата. Објектот е изграден од камен и е покриен со лимен кров.
Во дворот на црквата се сместени камбанаријата и селските гробишта. Камбанаријата има примитивен изглед и се состои од четири железни столбови кои образуваат квадратна основа и се покриени со лимен кров.
3 Галерија
4 Поврзано
* Ничпур
* Тетовско-гостиварска епархија
* Гостиварско архијерејско намесништво
* Мавровска парохија
Зиплинген (Долна Саксонија)

Зиплинген (|Süpplingen) — општина во округот Хелмштет, во сојузната покраина Долна Саксонија, Германија.
Општината претставува административно седиште на општинската заедница Норд-Елм.
1 Географија
Општината се наоѓа на реката Шунтер, околу 6 километри западно од окружниот град Хелмштет на сојузниот автопат Б1.
Видно поле

Видно поле се нарекува целосното подрачје кое го гледаме додека очите ни се фокусирани во центар или простор што едното око го ѕабележува додека погледот е насочен во една точка. Севкупно видно поле на човекот ѕависи од анатомска положба на главата, од физичка состојба на очите. Видното поле се намалува при замор, оштетување на очниот нерв, тумори и др. заболувања.
1 Испитување на видното поле
Периметријата претставува одредување на видното поле односно проучување на границите на видните полиња со нивната проекција врз сферична површина. Со испитување на видното поле мериме две работи: колку далеку гледаме настрана гледајќи напред пред себе и колку е осетлив нашиот вид во различни делови на видното поле.
Постојат неколку методи на испитување на видното поле: тест на конфронтација, Голдманова периметрија и автоматска или компјутерска периметрија.
Периметријата задолжително се прави со исправка за близу ако пациентот има таква. Се испитуваат едно по едно око. Пациентот соодветно позициониран потребно е да го идентификува со притискање на тастер од апаратот секој забележан стимул, точка.
Промените во видното поле ќе бидат различни како последица на лезии на мрежницата, оптичкиот нерв, визуелните патишта и визуелните центри на мозокот.
Како резултат се добива пишан приказ од мониторинг на просторот кој може да се види кога окото е поставено да гледа нанапред, вклучувајќи ги и централниот и периферниот вид.
1.1 Нормални граници
Нормалното видно поле на човекот опфаќа околу 60 степени назално, околу 60 степени над и 75 степени под хоризинталната линија. За нормално возење потребни се приближно 60 степени од секоја страна на вертикална линија, и 20 степени над и под хоризонтална линија.
Ева Грин

Ева Грин (родена на во ) — француска глумица и манекенка.
Грин е ќерка на глумицата Марлен Жобер и ја започнала својата кариера во театарот пред да го направи своето деби во филмот ''Сонувачи'' на Бернардо Бертолучи (2003). Таа добила меѓународно признание за нејзината улога како Сибила, кралица на Ерусалим во историскиот еп на Ридли Скот, ''Небесно кралство'' (2005). Следната година, таа ја играла Бондовата девојка Веспер Линд во филмот за Џејмс Бонд, ''Казино Ројал'' (2006) и ја добила наградата BAFTA Rising Star Award.
Оттогаш Грин играла во бројни филмови, вклучувајќи ги и ''Cracks'' (2009), ''Womb'' (2010) и ''Perfect Sense'' (2011). Во 2014 година, таа ја глумела Артемизија I во продолжението на филмот ''300'', ''Подемот на царството'', и Ава Лорд во продолжението на филмот ''Sin City''. Грин е позната и по ''Темни сенки'' (2012), ''Miss Peregrine's Home for Peculiar Children'' (2016) и ''Dumbo'' (2019). За нејзината улога како мајка астронаут во филмот ''Проксима'' (2019), таа се здобива со Сезар номинација за најдобра глумица.
Таа е позната и по неколку улоги на телевизиските екрани. Ја има толкувано улогата на Моргана Пендрагон во краткотрајната серија ''Камелот'', но попозната е по улогата на Ванеса Ајвс во серијата ''Хорор приказни''. За улогата на Ванеса, се здобива со номинација за Златен глобус за најдобра глумица.
Предраг Пајиќ

Предраг Пајиќ (роден на во Скопје) — македонски кошаркар. Тој моментално е играч на Кожув.
1 Клупска кариера
Сезоната 2011/12 бил вардаров играч и таму ја започнал професионалната кариера. Во сезоната 2012/13, Предраг Пајиќ повторно ја поминал во Вардар. Но тогаш Вардар завршил на последното и Пајиќ со Вардар отпаднале од елитата. Сезоната 2013/14, Пајиќ ја започнал во новиот прволигаш Вардар Апаве. Но паралелно, истата сезона, тој бил приклучен во т.н. Младинска репрезентација на Македонија, проект-екипа која се натпреварувала надвор од конкуренција во Првата лига. Во сезоната 2014/15, Пајиќ потпишал за Фени Индустри. Сезоната 2015/16, исто така ја поминал во кавадаречкиот клуб. Сезоната 2016/17, Предраг продолжил да настапува во Фени Индустри. Тогаш тој станал вицепрвак во Купот 2017.
За сезоната 2017/18, тој ја продолжил соработката со Фени. Следната сезона, Пајиќ останал во Фени. Пајиќ ја променил средината и потпишал за Кожув за сезоната 2019/20.
2 Успеси
2.1 Признанија
* Особен придонес во сезоната 2017/18
Ребке

Ребке (|Räbke) — општина во округот Хелмштет, во сојузната покраина Долна Саксонија, Германија.
1 Географија
Селото се наоѓа северно од ридскиот масив Елм на реката Шунтер.
2 Историја
Селото било првпат споменато како „Ридепе“ (''Ridepe'') во декрет од 1205 година. Од век било познато по своите фабрики за хартија, кои биле користени од Хелмштетскиот универзитет.
Европа (претпријатие)

Европа — македонско претпријатие коешто се занимава со производство на кондиторски производи. Претпријатието било основано во 1882 година и е најстар производител на кондиторски производи на Балканот. Така, пренесувајќи го искуството и зголемувајќи го квалитетот низ повеќе генерации, таа станува она што е денес – стабилна индустриска компанија со производство од околу 5.000 тона годишно и продажба на странски и домашен пазар.
1 Почетоци
Веројатно доволно е да се каже дека успешно функционира на пазарот од 1882 година, за да знаеме дека станува збор за “Европа“.
Европа своите почетоци ги започнала како занаетчиска работилница за производство на бонбони, локум и слични производи од шеќер. За разлика од тогаш, денес таа е модернизирана фабрика за чоколади, вафли и бонбони која може да се пофали со своите достигнувања, a за непогрешливиот квалитет на производите, доволно говорат сертификатите за исполнување на потребните стандарди.
“Европа“ е секогаш во чекор со интересите на своите купувачи и современите трендови во кондиторската индустрија, што е повод за ребрендирање на голем број производи и поттик за развој на нови. Elite темните и бели чоколади, Integralissimo интегралните бисквити, Euka Mentol и Ice бонбоните се само дел од изненадувањата кои “Европа“ континуирано ги подготвува за своите верни потрошувачи. Постојано се работи на нови грамажи на производите и редизајн на веќе постоечките амбалажи.
“Европа” не застанува ниту за миг, и целосно е насочена кон вложување во модерни машини за производство и пакување со цел следење на трендовите во пакувањата на производите на европскиот пазар.
Доказ за стабилноста на компанијата е и тоа што во услови на глобална економска криза која го потресе светот во изминатиот период, сѐ уште е присутна во Еврозоната, и остварува позитивни финансиски резултати.
2 Производи
* Чоколади
* Чоколадирани десерти
* Желе бонбони
* Гумени бонбони
* Брашнено кондиторски производи
3 Општествена одговорност
“Европа” е компанија ориентирана кон вредности и затоа сметаме дека наша должност е да се однесуваме одговорно кон општеството во кое работиме. Со цел да придонесеме кон одржливоста на општествениот развој, активно соработуваме со нашите вработени, локалната заедница и општеството воопшто поради овозможување на што поквалитетен живот за сите.
4 Галерија
Зиплингенбург

Зиплингенбург (|Süpplingenburg) — општина во округот Хелмштет, во сојузната покраина Долна Саксонија, Германија.
1 Историја
Селото се развило во век околу водниот замок на реката Шунтер, веројатно изграден од грофовите на Халденслебен. До 1173 година замокот бил седиште на грофовите од Зиплинбург, меѓу кои и на царот Лотар III.
Лотар изградил манастир со црква во рамките на замокот Зиплинбург околу 1130 година. Во 1173 година, неговиот внук Хајнрих Лавот го доделил Зиплингенбург на Темпларите, од каде припаднал на Болничарите во 1357 година. Останал команден центар на Редот на Свети Јован до 1820 година кога конечно бил медијатизиран на Војводството Брауншвајг. Замокот бил срушен околу 1875 година, додека црквата „Св. Јован“ преживеала и денес претставува дел од Романескниот пат.
2 Сообраќај
До Зиплингенбург може да се стигне преку сојузниот автопат 1 или 2. Возовите на линијата Брауншвајг-Магдебург се достапни во окружниот град Хелмштет.
Хелмштетски универзитет

Хелмштетски универзитет (службено име: „Академија Јулија“; |Universität Helmstedt; |Academia Julia) — универзитет во градот Хелмштет во Војводството Брауншвајг-Волфенбител, кој постоел од 1576 до 1810 година.
1 Историја
Основан и именуван по војводата Јулиус на 15 октомври 1576 година, првиот војводски универзитет и прв протестантски универзитет во северниот дел на Светото Римско Царство брзо станал еден од најголемите универзитети на германски јазик. Со цел да учи свештеници и други лица за работа во лутеранските цркви, на војводството му требало свој универзитет. Во 1575 година, Јулиус добил царска дозвола да отвори универзитет во Хелмштет. Една година подоцна започнале првите предавања. Принцовите на Волфенбител го поставувале ректорот, започнувајќи од 12-годишниот син на Јулиус, Хајнрих Јулиус.
Универзитетот имал четири факултети за теологија, право, медицина и филозофија, вклучувајќи ги седумте слободни вештини. Големата предавална била изградена во 1592 година.
Кон крајот на век, Хелмштет ја изгубил популарноста во однос на поновите универзитети, како Гетингенскиот универзитет. Бил затворен во 1810 година на иницијатива на Јоханес фон Милер, директор на јавните установи на Кралството Вестфалија.
Црква „Св. Атанасиј“ - Извор (манастирска)

:''Оваа статија се однесува за главната манастирска црква во Извор, за истоимената селска црква во селото видете ја оваа статија.''
Свети Атанасиј — главна и единствена манастирска црква на Изворскиот манастир во селото Извор.
Црквата се наоѓа над селото на рид од кој се пружа поглед на целото село.
1 Поврзано
* Велешко архијерејско намесништво
* Изворска парохија
* Извор
Зоран Мише

Зоран Мише (''Zoran Mise'') — македонски уметник-графичар. Живее и работи во Софија.
1 Животопис
Роден е во 1984 година во Охрид, Република Македонија.
Студирал на „Националната бугарска уметничка академија“ во Софија, каде во текот на 2006 година ги завршил студиите во отсек „Графика“ кај доцент Димо Колибаров, а во текот на 2012 година магистрирал во класата на доцент Јохан Јотов. Член е на Сојузот на бугарските уметници, секција „Графика и илустрација”..
Заедно со уметниците Горан Тричковски, Васил Ангелов и Павел Целкоски го основал графичкото студио Принт Нест.
Мише учествувал на бројни уметнички изложби, биенали и триенали на графиката во Бугарија и во други земји (Австрија, Турција, Романија, Швајцарија, Италија, Кина, Шпанија, Македонија, Србија, САД, Чешка и Јапонија).
Носител е на многу награди, меѓу кои:* 2009 - Награда за млад автор од „Графички мини-принт“ 09 на Галеријата „Сезони“ - Софија, Бугарија
* 2010 - Награда за млад автор од шестото „Меѓународно триенале на графичките искуства“ - Софија, Бугарија
* 2015 - Специјална награда на куратор на II Меѓународна изложба за печат „Барање на изгубениот рај“ - Гранада, Шпанија
* 2015 - Трета награда (''Bronze Needle'') од „Меѓународно биенале на сува игла” – Ужице, Србија
* 2016 - Специјална награда на градоначалникот на Монтана од „Конкурс за графика, живопис и скулптура” - Монтана, Бугарија
* 2017 - Финалист на 13-то меѓународно биенале на графиката "PREMIO ACQUI 2017" Акуи Терм, Италија
* 2017 - Награда за млад автор од „Национална графичка изложба - Георги Герасимов” – Пазарџик, Бугарија
* 2017 - Второ место од Национален конкурс за класични графички техники - Софија, Бугарија
* 2018 – Награда Тодор Атанасов од конкурсот „Пријатели на морето“ - Бургас, Бугарија
Хексаедар

Хексаедар – кој било полиедар со шест ѕида. Коцката, на пример, е правилен хексаедар чии ѕидови се квадрати, и три квадрати на секое теме.
Постојат седум тополошки различни ''конвексни'' хексаедри, од кои еден постои во облик на две огледални слики. (Два полиедри се ''тополошки различни'' ако имаат интринсично различно подредени ѕидови и вертикали, така што не е можно да се преобрази едно во други со едноставно менување на должините на рабовите или аглите меѓу рабовите и ѕидовите.)
Хексаедри со четириаголни ѕидови 4<sup>6</sup> ѕида, 12 раба, 8 темиња
Паралелопипед(три пара паралелограми), Ромбоедар(три параромбови), Триаголен трапезоедар(еднакви ромбови)Дуалност: триаголна антипризма, Квадар(три параправоаголници)Дуалност: правоаголно вретено, Коцка(квадрати)Дуалност: октаедар, Квадратен фрустум(паралелно пресеченаквадратна пирамида)
Други
Триаголна бипирамида3<sup>6</sup> ѕида9 раба, 5 темињаДуалност: триаголна призма, Четириаголен антиклинХирален &ndash; се среќава под форма на "леворака" и "деснорака" огледална слика.4.4.3.3.3.3 ѕидови10 раба, 6 темиња, 4.4.4.4.3.3 ѕидови11 раба, 7 темиња, Петаголна пирамида5.3<sup>5</sup> ѕидови10 раба, 6 темињаДуалност: себедуалност, 5.4.4.3.3.3 ѕидови11 раба, 7 темиња, 5.5.4.4.3.3 ѕидови12 раба, 8 темиња
Има уште три хексаедри, кои се вдлабнати.
Вдлабнати (конкавни)
4.4.3.3.3.3 Faces10 E, 6 V, 5.5.3.3.3.3 Faces11 E, 7 V, 6.6.3.3.3.3 Faces12 E, 8 V
1 Поврзано
*Призматоид
Нова Југославија (плоштад)

Нова Југославија Плоштад е општински плоштад во Куманово, Македонија. 
1 Изградба
Плоштадот беше реконструирана во 2006 година, со проценка на трошоците на 160 000 евра.
2 Значајни знаменитости
''Занаетчиски Дом'' е една од зградите на плоштадот, кој беше изграден пред Втората светска војна.
Неодамна имало подигната два споменици на плоштадот.
* Батко Ѓорѓија
* Четири Бандере
Градскиот плоштад е опкружен со згради изградени претежно од времето на СФРЈ.
За жал, нема оперативен хотел во близина на плоштадот, во 1990-те ''Хотел Кристал'' бил затворен поради финансиски тешкотии. Зградата ''Касапски Круг'' е само преку улица ''Гоце Делчев'' како една од спомен зградите на Куманово.
3 Галерија
Розова марара

Розова марара (латински: ''Pseudoweinmannia lachnocarpa'') е дрво кое расте  во дождовни шуми во источна Австралија. Во местата каде расте дрвото е познато и како ''розово дрво'' и ''црвена карабина''. Името ''lachnocarpa''е старогрчки збор и значи „волненото овошје“. Името на родот се однесува на сличноста со друг род, ''Weinmannia'',кое пак е именувано по германскиот фармацевт во  XVIII век, Ј. В, Вајнман.
1 Таксономинја
Дрвото е првично опишано од Фердинанд фон Милер како ''Weinmannia lachnocarpa'' во 1874 година, а сегашното име го добило во 1930 година од страна на Адолф Енглер. Дрвото е дел ода семејството кунониеви растенија.
2 Живеалиште
Ова дрво се наоѓа во премните дождовни шуми, на подобро алувијални и вулкански почви со високи врнежи. Во речните, литоралните, тропските и суптропските дождовни шуми од реката Ричмонд, Нов Јужен Велс до Куктаун во тропските Квинсленд.
3 Опис
Тоа е големо дрво со височина до 40 метри, и широко од 2,5 метри максимум. Основата на дрвото е често значително и широко поткрепена. Дрвото имса мали гранки кои семазни, сивкасти бели или кафеави. Има зелени и бели овални листови. 
Лисјата се по три спротивно на стеблото. Листовите се од 3 до 15 см долги, широки од 1 до 5 см. . Тие се елиптични во форма. Листните вени се подигнати и забележливи на двете површини. 
3.1 Цвеќе и овошје
Во август се формираат бели цветови, долги околу 5 см. Цвеќињата немаат ливчиња. Овошјето созрева од февруари до април, како јајцева капсула, со пречник од 6 до 9 мм, покриена со златни влакна. Семето е обликувано во форма на јајце, со пречник од 1 mm. 'Ртење од свежо семе е несигурно.
Виктор Канзуров

Виктор Канзуров ( во ) — македонски новинар. Познат е по неговите шовинистички ставови околу македонско-бугарскиот однос, како и за заедничката историја со Бугарите, иако е новинар дебатира во полето на историјата и настапува со омраза кон Македонците, кон Македонија и кон македонските историчари.
1 Биографија
Виктор Канзуров е роден на 2 ноември 1971 во Скопје. На 16 годишна возраст, тој дознал за неговото бугарско потекло, откако татко му го учел за наводните бугарските корени на македонскиот народ. Татко му е по потекло од леринското село Пападија, егејскиот дел на Македонија, кој се преселил во Скопје во 1968 година. По мајчина линија е од Сетина. Неговиот роднина Георги Канзуров е активист во македонската партија Виножито во Грција. Од 1999 година работи како новинар во македонските весници: „''Македонско Дело''“, „''Вечер''“, „''Старт''“, „''Нова Македонија''“ и интернет изданието „''Трибуна''“. После тоа, тој работел како новинар во слободна практика.
Виктор Канзуров бил претседател и еден од основачите на Унијата на млади сили (УМС) на ВМРО ДПМНЕ. Честопати ја критикува партијата, велејќи дека денешното ВМРО ДПМНЕ е контра теза на она ВМРО ДПМНЕ во 1990-ти години. Поради критиките упатени кон србоманството во Македонија, тој бил заплашуван и притворуван со измислени обвиненија, уште во времето кога Македонија била дел од СФРЈ. Првиот притвор бил во 1989 година на 18 годишна возраст. При откривањето на спомен бистата на Иван Михајлов во Велес во дворот на куќата на Драги Каров, тој држи говор каде што го критикува тогашниот бугарски министер, одговорен за Бугарите во странство, Божидар Димитров.
2 Кривична пријава
Во 2008 година, Виктор Канзуров бил уапсен во интернет кафе во студентскиот дом „Гоце Делчев“ во Скопје, каде вршел задоволување на полови страсти пред јавност. Полицијата го привела и му поднела кривична пријава за дело „задоволување на полови страсти пред друг“. По преземени мерки, извршени разговори и препознавање од страна на една девојка, било заклучено дека осомничениот е сторител на делото.
Неда (митологија)

Неда (грчки: Νέδα) била нимфа во старогрчката митологија.
1 Митологија
Била Океанида на Најада кај реката Неда, крај планината Ликеј во Аркадија, но исто така и на истоимениот град. Со своите сестри, Тисоја и Хагно, го негувала Зевс после неговото раѓање. Ја споменувал Калимах во својата химна за Зевс, но и Павзаниј, кој забележал дека по традицијата на Месените таа и Итома биле дадилки на Зевс. Исто тако пишувал дека таа е претставена во храм на Атена во Атина. Се смета дека е најстара од сите нимфи.
2 Биологија
Латинското име на оваа личност (Neda) е назив за родот бубамара.
Диего Лаксалт

Диего Себастијан Лаксалт Суарес (роден на во ) — уругвајски професионален фудбалер кој настапува за Динамо Москва и за Уругвај.
1 Кариера
Диего Лаксалт е роден во Монтевидео. Лаксалт го направил своето професионално деби на 1 септември 2012 година со Дефенсор Спортинг во победата од 4-0 против Монтевидео Вондерерс. На 24 февруари 2013 година, по одличната изведба на Јужноамериканското првенство во фудбал до20 години, во 2013 тој се вратил на теренот со дресот на ''Виолета'' во гостинската игра против Насионал Монтевидео.
Интер го купил Лаксалт во јануари 2013 година, но тогашниот тренер на Интер, Валтер Мацари не го вклучил во претсезонскиот состав и тој ја поминал сезоната на позајмица во Болоња ФК 1909.
По враќањето, тој бил позајмен на ФК Емполи, а веќе следната сезона и на ФК Џенова, каде по една помината сезона (2015–2016) бил откупен неговиот договор. Во 2018 година потпишал за ФК Милан, додека следната 2019 година по одиграни 20 натпревари бил даден на позајмица во ФК Торино.
Андреј Цветковски

Андреј Цветковски (роден на во Скопје) — македонски кошаркар кој настапува за Гостивар.
1 Клупска кариера
1.1 Младинска кариера
Сезоната 2013/14 ја поминал во младинскиот состав на МЗТ Аеродром и тогаш станал вицепрвак со М-18 составот (генерација 1996/1997). Со М-20 (генерација 1994/1995), Цветковски стигнал до полуфиналето на завршниот турнир. Но паралелно, истата сезона, тој бил приклучен во т.н. Младинска репрезентација на Македонија, проект-екипа која се натпреварувала надвор од конкуренција во Првата лига 2013/14. Со МЗТ, Цветковски станал првак со М-20 составот (генерација 1996/1997) во сезоната 2014/15.
1.2 Професионална кариера
Во сезоната 2015/16, Цветковски се преселил и дебитирал во сениорската екипа на Работнички и станал вицепрвак во Суперкупот на Македонија 2015. Сезоната 2016/17 ја започнал во МЗТ и со него го освоил Суперкупот на Македонија 2016, но таму останал сè до средината на ноември, кога се преселил во Кожув. На почетокот на 2017 година, Андреј се преселил во новиот кошаркарски клуб Блокотехна, клуб кој го пратил на позајмица во второлигашот Радовиш. Откако обезбедил пласман со Радовиш во Првата лига и откако клубот го отстапил своето место на Блокотехна, Цветковски бил вратен во новиот гевгелиски клуб. При подготовките за сезоната 2017/18, Цветковски го повредил коленото со што ја пропуштил целата сезона како играч на Блокотехна. Следната сезона, Андреј продолжил во редовите на Блокотехна. Но за време на полусезоната, во јануари 2019 година, тој се преселил во Вардар. За сезоната 2019/20, Цветковски потпишал едносезонски договор со Пелистер. Во Пелистер не останал долго бидејќи по преговори од крајот на јануари до 10 февруари 2020 година, тој се договорил за раскин на договорот со Пелистер и потоа се преселил во Куманово 2009. За сезоната 2020/21, во почетокот на јуни 2020 година, тој потпишал нов договор со кој ја продолжил соработката со Куманово. Тој, таа сезона не ја завршил во Куманово бидејќи се префрлил во Вардар во март 2021 година.
2 Успеси
2.0.1 МЗТ Аеродром
*Суперкуп на Македонија (1) : 2016
2.1 Признанија
* Почесно споменување во сезоната 2019/20
Црква „Вознесение Христово“ - Мокрени

Вознесение Христово (позната и како Свети Спас) — главна манастирска црква на Мокренскиот манастир во азотското село Мокрени.
1 Местоположба
Црквата се наоѓа под манастирските конаци.
2 Галерија
3 Поврзано
* Велешко архијерејско намесништво
* Богомилска парохија
* Мокрени
Мокренски манастир

Мокренски манастир — обновен манастир во азотското село Мокрени, сместен над селото, до кој води асфалтен пат.
1 Историја
Манастирот бил обновен на стари темели.
Во 1984 година биле обновени манастирските конаци, додека во 1994 година била донесена и електрична енергија.
2 Градби во манастирот
Манастирскиот комплекс е составен од: манастирската црква, манастирските конаци, како и други помошни објекти.
2.1 Црква „Вознесение Христово“
Главната манастирска црква е посветена на Вознесението Христово, по која е и наречен целиот манастир.
3 Конаци
Покрај манастирот изградени се и конаци, кои биле обновени во 1984 година.
4 Галерија
Леон Моро

Леон Ернест Моро (француски: ''Léon Moreaux'',(Ферон 10 март 1852 - Рен 11 ноември 1921) бил француски стрелец, од крајот на 19 и почетокот на 20 век, бил троен освојувач на олимписките медали и двоен светски првак.
1 Летни олимписки игри
На Летните олимписки игри во 1900 година во Париз Леон Моро учествувал во натпреварот во стрелање со пиштол и со пушка во 8 дисциплини. Најдобар бил во брзото пукање со пиштолот на 25 метри каде освоил сребрен медал. Уште два медали освоил во тимските дициплини: сребрен медал со пиштолот на 50 и бронзена со пушка во дисциплината „тростав“. Во останатите дисциплини не освоил медали: пиштол со слободен избор 7 место со 435 кругови, и други.
2 Олимписки игри 1906
На олимписките игри во Атина учествувал во 10 дициплини и освоил 5 медали од кои два биле златини, 1 сребрен и 2 бронзени. (Ова натпреварување „МОК“ не го признава, па ни освоените медали не ги смета во олимписки медали). Златните медали ги освоил во стрелање со пушка од стоечки и клечечки став на 200 метри и со пиштол на 20 метри со системот на испаѓање. Сребрениот бил во гаѓање со автоматски пиштол на 25 метри, а бронзните медали ги освоил со пушка на 300 метри став по желба и со пушка од слободен избор во тимови. Во 5-те останати дициплини кои биле во пукање со пиштол не освоил никакви медали.
3 Летни олимписки игри 1908
Во својата 46 година Леон Моро учествувал во Летните олимписки ихри во 1908 во Лондон. Се натпреварувал во три дициплини. Најблиску до добивање медал биле во тимската конкуренција со пиштоли на 50 метри. Биле четврти, во категоријата пиштол поединечно со 50 јарди и пушка на 1000 јарди, бил 17 и 39.
Изворска парохија

Изворска парохија — православна парохија на Македонската православна црква - Охридска архиепископија, дел од Велешкото архијерејско намесништво на Повардарската епархија. Нејзиното седиште е во црквата „Св. Атанасиј“ во селото Извор.
Парохијата ја сочинуваат селата: Бусилци, Владиловци, Војница, Долно Врановци, Извор, Крајници, Поменово, Попадија, Смиловци, Стари Град, Степанци и населбата Превалец, во близина на Велес. Парохиски свештеник е Димче Спасев.
1 Цркви
Ова е список на црквите во парохијата. Можно е списокот да е нецелосен.
име, населено место, изградена, слика
Црква „Св. Илија“, Бусилци, век
Црква „Св. Никола“, Владиловци, век
Црква „Св. Ѓорѓи“, Владиловци
Црква „Св. Атанасиј“, Војница, век
Црква „Св. Атанасиј“, Војница
Црква „Св. Илија“, Војница
Црква „Св. Илија“, Долно Врановци
Црква „Св. Атанасиј“(парохиска црква), Извор, век
Црква „Св. Атанасиј“, Извор
Црква „Св. Никола“, Крајници
Црква „Св. Димитриј“, Поменово
Црква „Св. Богородица“, Попадија
Црква „Св. Богородица“, Превалец
Црква „Св. Петар и Павле“, Смиловци
Црква „Св. Димитриј“, Стари Град
Црква „Св. Никола“, Степанци
Црква „Св. Димитриј“, Степанци
2 Поврзано
* Велешко архијерејско намесништво
CYP2D6

Цитохром P450 2D6 (CYP2D6) е ензим кој кај луѓето е енкодиран од генот ''CYP2D6'' . ''CYP2D6'' претежно се експресира во црниот дроб.
CYP2D6, член на цитохром P450 оксидазниот систем, е еден од најзначајните ензими вклучени во метаболизмот на ксенобиотиците во организмот. Особено, CYP2D6 е одговорен за метаболизмот и елиминацијата на приближно 25% од лековите кои се користат во клиничка пракса, преку реакции на адиција или елиминација на одредени функционални групи - хидроксилација, деметилација и деалкилација. Други лекови, познати како пролекови, се активирани од страна на CYP2D6. Овој ензим исто така учествува во метаболизмот на некои ендогени супстанции, како што се хидрокситриптамините, невростероидите, и ''m''-тирамин и ''p''-тирамин кои обата CYP2D6 ги метаболизира до допамин во мозокот и црниот дроб.
Значителна варијација постои во количината која се создава и активноста на CYP2D6 кај различни единки. Оттука, за лекови кои се метаболизираат од страна на CYP2D6 (односно, претставуваат супстрати на CYP2D6), одредени единки ќе ги елиминираат овие лекови брзо (ултрабрзи метаболизери) додека други побавно (слаби метаболизери). Ако лекот се метаболизира пребрзо, ќе биде намалена неговата ефикасност, додека, ако лекот се метаболизира пребавно, можна е појава на токсични ефекти. Па, затоа можеби е потребно прилагодување на дозата која предвид ќе ја земе брзината со која лекот се метаболизира од страна на CYP2D6.
Други лекови може да делуваат како инхибитори на активноста на CYP2D6 или индуктори на ензимската експресија на CYP2D6 што ќе доведе до намалена или зголемена активност на CYP2D6, соодветно. Ако таков лек се зема во исто време со друг лек кој е CYP2D6-супстрат, првиот лек ќе влијае врз брзината на елиминација на вториот лек, што е познато како лек-лек интеракција.
Света вода „Топлец“

Топлец — верски комплекс во близина на горнореканското село Ничпур, сместено непосредно на левиот брег од реката Радика.
1 Историја
Од металната плоча до влезот во објектот може да се забележи 2007 година, но тоа е веројатно годината на поставување на плочата. Таа исто така открива дека речната вода покрај комплексот се верува дека е света.
2 Архитектура
Комплексот се состои од објект со шестаголна основа, која е изградена од камен и е покриена со лимен кров. Влезот во објектот претставува отвор на една од страните, а од неговата десна страна има метална плоча со натпис за комплексот. Внатрешноста на објектот наликува на моливен простор, а неговите ѕидови се обоени во бела боја.
3 Галерија
4 Поврзано
* Радика
* Ничпур
Александар Димитровски

Александар Димитровски (роден на во Гевгелија) — македонски поранешен кошаркар и репрезентативец. Тој настапувал на позицијата бек.
1 Кариера
1.1 Играчка кариера
Димитровски, сезоните 2000/01 и 2001/02 ги одиграл во велешки Жито Вардар.
Сезоните 2002/03, 2003/04, 2004/05 ги поминал во Фершпед Работнички и ги освоил двојните круни (Лигата и Купот) во сите тие три сезони. Сезоната 2005/06, Димитровски ја започнал во Работнички, но на полусезоната, во јануари 2006 година, тој ја започнал својата меѓународна кариера и заиграл за полскиот клуб Сласк Вроцлав. Сезоната 2006/07 продолжил во Сласк Вроцлав. За сезоната 2007/08, Димитровски станал кошаркар на тогаш амбициозниот состав за титула - Фени Индустри. Тогаш, Александар ја освоил двојната круна односно Купот 2008 и Првата лига. Сезоната 2008/09 ја започнал во Фени,, но во ноември 2008 година, Димитровски го раскинал договорот со кавадаречкиот клуб и се преселил во Работнички со кој подоцна станал првак во Лигата. Александар останал да биде кошаркар на Работнички во сезоната 2009/10. За сезоната 2010/11, со потпишување на договор во септември 2010 година, „Мачка“ продолжил во редовите на Работнички. Тогаш тој станал првак во Купот 2011 и вицепрвак во Првенството. Сезоната 2011/12, Александар ја поминал во новиот прволигаш, клубот од родниот крај Гевгелија - Кожув. За сезоната 2012/13, Александар се вратил во Работнички по третпат.
1.2 Останата кариера
Во јули 2014 година, Димитровски бил назначен за нов спортски директор на клубот Работнички.
2 Приватен живот
Женет е со пејачката Тамара Тодевска и заедно имаат две деца.
3 Успеси
3.0.1 Работнички
*Прва македонска лига (4) : 2002/03, 2003/04 2004/05, 2008/09
*Куп на Македонија (3) : 2003, 2004, 2005
3.0.2 Фени Индустри
*Прва македонска лига (1) : 2007/08
*Куп на Македонија (1) : 2008
3.1 Признанија
* Најкорисен играч на сезоната 2003/04* Најдобра петорка на сезоната 2003/04
Роберт Бунзен

Роберт Вилхелм Еберхард Бунзен (|Robert Wilhelm Eberhard Bunsen; во — во ) бил германски хемичар.
Ја воспоставил спектралната анализа со Кирхоф. Во 1859 година први го конструирале спектралниот апарат со призма, а во 1861 година со таа метода откриле нови хемиски елементи, рубидиум и цезиум. Правеле експерименти за спектри на апсорпцијата, која ја потолкувале како Фраунхоферови линии во сончевиот спектар.
Бунзен го пронашол и ((гаснен пламеник)) (Бунзенов пламеник).
Трнички манастир

Трнички манастир — манастир во историското село Трница, во западниот дел на Македонија, на падините на планината Кораб. Посветен е на Свети Никола Летен.
1 Историја
Манастирот е основан со изградбата на манастирската црква којашто започнала во 1995 година и завршила во 2012 година, а била осветена на 20 мај 2012 година. Патронот се прославува на 22 мај, денот на Свети Никола Летен.
2 Градби
Во склоп на манастирот влегува само манастирската црква.
2.1 Црква „Св. Никола“
Градбата на црквата претставува крстокуполен храм со осумаголна купола и полукружна апсида во задниот дел. Таа се состои од два дела, од кои едниот го опфаќа просторот пред влезот во објектот, а другиот главниот простор на црквата.
3 Галерија
Јана Стојановска

Јана Стојановска (родена на година во Скопје) — македонска глумица. Во јавноста станала позната по победата на „Мис Македонија“ во 2007 година.
Јана Стојановска потекнува од глумечко семејство. Нејзините родители се глумците Ненад Стојановски и Силвија Стојановска, а нејзина помала сестра е Ана Стојановска, исто така глумица.
1 Филмографија
Година, Филм, Улога
2010, ''Како да ме нема'' ТВ-филм
2011, ''Епизодист'' ТВ-филм, Ана
2012, ''Скопје ремикс'' ТВ-филм
2013, ''Соба со пијано'' ТВ-филм
2016, ''Ослободување на Скопје'' ТВ-филм, Пејачка
2016, ''Златна петорка'' ТВ-филм, Ката
2016-2017, ''Преспав'' ТВ-серија, Новинарка
2017, ''Човекот што не беше таму'' ТВ-филм
2017, ''Помеѓу'' ТВ-филм, Сандра
2017-2019, ''Сенки над Балканот'' ТВ-серија, Јована
2018-2019, ''Конак кај Хилмија'' ТВ-серија, Пауновиќ
2019, ''Ефектот на Среќа'' ТВ-филм, Студентка
2021-2022, ''Црни'' ТВ-серија
Џамија (Нистрово)

Џамија во Нистрово — главна и единствена џамија во горнореканското село Нистрово. Џамијата се наоѓа во западниот дел од селото, непосредно од десната страна на патот кој продолжува кон селото Жужње.
1 Архитектура
Градбата на џамијата има четириаголна основа и се состои од два дела. Првиот има квадратна основа и во него е сместен главниот молитвен простор. Вториот е понизок, претставува продолжение од западната страна и во него е сместен влезниот простор во објектот. На ѕидовите од џамијата има неколку залачени прозорци во два реда. Во дворот на џамијата се сместени и селските гробишта.
2 Поврзано
* Нистрово
* Гостиварско муфтиство
Џамија (Рибница)

Џамија во Рибница — џамија во горнореканското село Рибница. Сместена е во западниот дел од селото, на стотина метри од исклучувањето на десната страна од патот кој води до селото Грекање.
1 Историја
Од неколкуте плочи со натписи на албански јазик до влезот на црквата може да се забележи дека џамија во селото била изградена во 1888 година од страна на духовникот Вилдан Фаик Дибра. Над влезната врата од минарето има плоча на која е наведен датумот 8 март 2015 година.
2 Архитектура
Градбата на џамијата има квадратна основа со пирамидален лимен кров во зелена боја. Влезната врата се наоѓа по средината на северната страна, при што на ѕидот десно од неа се прикачени плочите со натписи, додека лево од неа има отворен простор. Објектот заедно со минарето во целост се обоени во бела боја.
3 Галерија
4 Поврзано
* Рибница
* Гостиварско муфтиство
Џамија (Сенце)

Џамија (Сенце) — џамија во изградба во горнореканското село Сенце.
1 Архитектура
Градбата на џамијата се гради од камен и има четириаголна основа со залачени прозорци во два реда на ѕидовите. Кон северниот дел е припоен понизок дел, кој е планирано да го опфати влезниот простор.
2 Поврзано
* Сенце
* Гостиварско муфтивство
Животинско

Животинско или анимално е она што е од животинска природа. ''Анимално'' е придавка која значи, честопати пејоративно, животинска одлика (на пр. животински нагони, страсти, постапки итн.) или потекло (јадење – јајца, млеко, маст итн.). На човековите животински потреби и склоности им се спротивставуваат духовните потреби. Терминот „анимален магнетизам“ (за разлика од физичкичкиот и електричниот магнетизам) означува флуид кој тече од една кон друга личност при хипноза или терапевтски сеанси со загадочно излекување. Под животинска психологија се подразбива „психологија на животни“, односно претпоставка дека и животните имаат „психа“ (или дури и „душа“), и претпоставки дека механизмите, утврдени кај животните, можат начелно да важат и за луѓето, или да во некој степен и на некој начин изменети, можат да дадат објаснувања за човечкото однесување.
1 Поврзано
*Анимализам
2 Наводи
* „Оваа статија или дел од оваа статија е изворно преземана од книгата на Иван Видановиќ, „Речник на социјалното работење“ со одобрение на авторот.““
Цементарница Усје

Цементарница УСЈЕ АД е производител на цемент и други градежни материјали. Како членка на Групацијата ТИТАН, која е мултирегионален производител на цемент, Цементарница УСЈЕ АД е современа компанија и активен член на заедницата. Компанијата е сместена во Скопје, главниот град на Република Македонија. Цементарница УСЈЕ АД започна да произведува цемент во 1955 година, а денес вработува повеќе од 300 луѓе. Цементарница УСЈЕ АД е една од најголемите компании во земјата и се вбројува меѓу врвните 20 компании според профитот и резултатите.
1 Историјат
Изобилието на суровина (лапорец) во околината на Скопје во 50-тите години била главната причина за изградба на фабрика за цемент во близина на каменоломот, па така фабриката почнала да се гради во 1952 година во областа означена за индустриски развој. Изградбата завршила и првата ротирна печка на УСЈЕ започнала со пробна работа во април 1955 година. Втората ротирна печка била пуштена во употреба во 60-тите години.
По катастрофалниот земјотрес во Скопје, потребата за цемент значително пораснала, што довело до инсталирање на трета и четврта ротирна печка според сувиот метод, со употреба на предгревател од германската фирма Polysius во 1967 и 1973 година. Паралелно со зголемувањето на производството на клинкер, биле инсталирани нови млинови за цемент.
Копот за варовник Говрлево бил отворен во 1977 година.
Паралелно со зголемувањето на производните капацитети, имало постојани подобрувања во квалитетот на цементот. Во 70-тите години, УСЈЕ произведувал цемент ПЦ 450 и хидрауличното врзивно средство Усјемал, кое било лансирано во 1978 година.
УСЈЕ растел многу брзо, преку инвестирање и опремување со најсовремена технологија, што овозможувало пониски трошоци на производство, безбедни услови за работа и заштита на Животната Средина.
Во 1980-1982 година, печките 3 и 4 се унапредиле и работата на старите печки 1 и 2 престанале во 1983 и 1984 година.
Во 1994 година, се изградила и започна со работа нова фабрика за производство на ЕПС изолационен материјал, кој почнала да се продава на пазарот под заштитеното име УСЈЕПОР.
Во 1998 година, трансформацијата на сопственичкиот капитал донело нови сопственици во УСЈЕ, Титан Групација и Holcim.
Постојаниот раст на Цементарница УСЈЕ АД резултирал со старт на фабриката за производство на Готов Бетон во 2000 година.
2 Заштита на животна средина
Заштитата на Животната Средина е од посебно значење за Цементарница УСЈЕ АД, која направила значителни вложувања во материјални и човечки ресурси, кои вклучуваат:
- Инсталирање на вреќасти филтри во млиновите за цемент 4, 5 и 6 во 1999 година (први во Југоисточна Европа);
- Отстранување на електростатичките и поставување вреќести филтри на линијата 3 и реконструкција на ладилниот систем за клинкер на ротирна печка 3 во 2000 година;
- Инсталирање на вертикален млин за мелење петрол кокс и реконструкција на систем за ладење на ротирна печка 4 во 2001 година;
- Отстранување на електростатичките и поставување вреќести филтри на линијата 4 во 2002 година.
- Воведување и спроведување на стандардите ISO 9001:2000 од 2004 година и ISO 14001:2004 за Заштита на Животната Средина од 2006 година.
3 Галерија
Црква „Св. Богородица“ - Сенце

Света Богородица — главна селска црква во горнореканското село Сенце. Црквата е сместена во источниот дел од селото, на височина која доминира во однос на остатокот од селото.
1 Историја
Црквата во 2019 година била ограбена и притоа од нејзе биле одземени неколку икони, сребрен крст и пари.
2 Архитектура
Градбата на црквата има четириаголна основа со осумаголна апсида во задниот дел. Објектот е изграден од камен и е покриен со лимен кров. Главната влезна врата се наоѓа на северната страна и над неа има ниша со слика на Богородица со Исус изработена на мермер, додека на западната страна има споредна врата. Апсидата на црквата е украсена со по една ланцетна вдлабнатина на секоја од страните.
Дворот на црквата е ограден со камена ограда, а во него се наоѓаат камбанаријата, помошен објект и гробни споменици. Камбанаријата е со примитивен изглед и се состои од метални столбови кои образуваат квадратна основа со лимен кров.
3 Галерија
4 Поврзано
* Сенце
* Тетовско-гостиварска епархија
* Гостиварско архијерејско намесништво
* Мавровска парохија
Милениче

Домашно милениче е животно кое живее со човекот, во куќа/стан или во дворот, за разлика од слободните животни, животните во лабораториите, животните во служба на полицијата или некоја друга работа и животни за спорт, кои се одржуваат од економски причини. Најпопуларните миленичиња се познати по своите лојални или разиграни одлики и привлечниот изглед.
Домашни миленичиња генерално им пружаат на своите сопственици незанемарливи здравствени бенефиции; се покажало дека поседувањето на некое милениче помага во отстранувањето на стресот за оние кои ги сакаат животните. Денес постои медицински докажана класа на „терапевтски“ животни, а во неа спаѓаат повеќето кучиња, која може да им помогне на ограничените или беспомошните луѓе. Прошетката на кучето претставува вежба и за сопственикот и за кучето, а исто така се обезбедуваат и свеж воздух и социјални дружби.
Црква „Св. Петка“ - Нежилово

Свети Петка — главна манастирска црква на Нежиловскиот манастир во азотското село Нежилово.
Црквата е во градба и се наоѓа на врв на блискиот рид, од каде се пружа панорамски поглед на селото.
1 Галерија
2 Поврзано
* Велешко архијерејско намесништво
* Богомилска парохија
* Нежилово
Лере (Долна Саксонија)

Лере (|Lehre) — општина во округот Хелмштет, во сојузната покраина Долна Саксонија, Германија. Се наоѓа околу 13 километри југозападно од Волфсбург и околу 12 километри од Брауншвајг.
Своето име, општината го добила на 10 јуни 888 година и е составена од осум околни села: Бајенроде, Есехоф, Есенроде, Флехторф, Грос Брунсроде, Клајн Брунсроде, Лере и Вендхаузен.
1 Географија
1.1 Соседни општини
Лере се граничи со следниве градови и општини (надесно почнувајќи од север):
* Калберла
* Волфсбург
* Кенигслутер на Елм
* Кремлинген
* Брауншвајг
* Мајне
1.2 Општински единици
2 Историја
Во 1934 година започнала изградбата на воениот институт во шумата Кампшти, 2,4 километри источно од Лере. Биле изградени повеќе од 100 објекти на површина од 255 хектари и биле поврзани со железница. Институтот произведувал муниција за пешадиско оружје, антитенковски мини, оклопи за тенкови и артилериски пушки. До февруари 1945 година биле пренесени 6.000 тони хемиско оружје до институтот. Не бил бомбардиран во текот на Втората светска војна и до крајот на војната, повеќето од овие оружја останале на местото. Во 1945 година, во шумата имало и руски воени заробеници. На 11 април 1945 година, областа била ослободена од американската војска и воениот институт бил окупиран без отпор. Во средината на 1945 година, областа била предадена на британската војска, кои имале присуство до 1951 година. Денес, многу од првичните градби сѐ уште постојат и некои се во употреба.
3 Сообраќај
3.1 Патен
Лере се наоѓа на покраинскиот пат Л295, кој обезбедува пристап со автопатот А2 и А39.
3.2 Железнички
Железничкиот сообраќај во Лере започнал во 1904 година, поврзувајќи го Брауншвајг со Фалерслебен. Оваа линија официјално била укината во 1998 година по отворањето на кругот Ведел, кој ги поврзува Волфсбург и Брауншвајг, одминувајќи го Лере.
4 Знаменитости
* Зоолошка градина Есехоф
* Дворец Есенроде — дворец изграден во доцен барокен стил во 1738 година
* Црква „Св. Крст“ — историска црква од век во Лере
* Замок Вендхаузен — воден замок од век* Ветерница Вендхаузен — голема ветерница во холандски стил
5 Познати луѓе
* Карл Август фон Харденберг (1750–1822) — поранешен премиер на Прусија
* Ханс (гроф од Билов) (1774-1825) — поранешен пруски политичар
* Еберхард Хаун (1949-1976) — фудбалер
* Август Херман (1835–1906) — спортски едукатор
Прва македонска кошаркарска лига - Најкорисен играч на сезоната

Најкорисен играч на сезоната на Првата македонска кошаркарска лига претставува признание на кошаркарот во одредената сезона во која ги покажал своите квалитети низ целата сезона.
1 Освојувачи
^, Означува дали играчот е активен во Првата македонска лига
Означува дали Најкорисниот играч го освоил Првенството таа сезона
Играч (X), Означува колку пати бил Најкорисен играч
* Забелешка: Оваа табела е нецелосна
Сезона, МВП на сезоната, Позиција, Држава, Клуб
1992/93
1993/94
1994/95
1995/96
1996/97
1997/98
1998/99
1999/00
2000/01
2001/02
2002/03
2003/04, Александар Димитровски, Бек, Фершпед Работнички
2004/05
2005/06
2006/07, Златко Гоцевски, Центар, Струмица 2005
2007/08, Доналд Кол, Крилен центар, Фени Индустри
2008/09
2009/10
2010/11, Душан Кнежевиќ, Центар, Фени Индустри
2011/12, Тодор Гечевски, Центар, МЗТ Аеродром
2012/13, Дамјан Стојановски^, Крило, МЗТ Аеродром
2013/14, Стефан Синовец, Бек, МЗТ Аеродром
2014/15, Ѓорѓи Чековски, Крилен центар, Работнички
2015/16, Карло Враговиќ, Бек, Фени Индустри
2016/17, Ѓорѓе Дреновац, Крило, МЗТ Аеродром
2017/18, Чавдар Костов, Бек, Работнички
2018/19, Чавдар Костов (2), Бек, Работнички
2012/13, Дамјан Стојановски (2)^, Крило, МЗТ Аеродром
2 Поврзано
*Прва македонска кошаркарска лига
*Најкорисен играч на финалето во Првата лига
*Најкорисен играч на финалето во Купот на Македонија
*Македонски кошаркарски признанија на годината
*Кошаркарска федерација на Македонија
Ирвинг Лосано

Ирвинг Родриго Лосано Бахена (шпански: ''Hirving Rodrigo Lozano Bahena'', роден на 30 јули 1995 година, во Мексико) — мексикански фудбалер, напаѓач на Сан Диего и на мексиканската репрезентацијата. Познат е по неговиот прекар ''Чаки''.
Тој ја започнал својата кариера во Пачука, со која освоил една титула во мексиканското првенство во Клаусура 2016 и КОНКАКАФ Лигата на шампионите 2016-2017, играјќи вкупно 149 натпревари и постигнувајќи 43 гола за тимот. Во јуни 2017 година, тој потпишал за ПСВ Ајндховен, со кој го освоил првенството во својата прва сезона во Холандија и завршил како најдобар стрелец на тимот. Во 2019 година, Лосано преминал во за 42 милиони евра, што го направило најскапо платениот мексиканец на сите времиња. Во својата прва сезона тој го освоил Купот на Италија, а во последната сезона триумфирал со тимот во Серија А, пред да се врати во ПСВ во летото 2023.
Со Мексико под-20 тим, Лосано го освоил Првенството на КОНКАКАФ во 2015, а исто така играл и на Олимпијадата во 2016 година. Тој го направил своето сениорско меѓународно деби во февруари 2016 година и ја претставувал нацијата на Копа Америка Сентанарио, Купот на конфедерации 2017, Светските првенства во 2018 и 2022 и КОНКАКАФ Голд купот 2021.
1 Титули
1.1 Клупски
1.1.1 Пачука
*Примера Дивисион : 1
: Клаусура 2016
*КОНКАКАФ Лига на шампиони : 1
: 2016-2017
1.1.2 ПСВ Ајндховен
* Ередивиси : 2
: 2017-2018, 2023-2024
1.1.3 Наполи
* Серија А : 1
: 2022-2023
* Куп на Италија : 1
: 2019-2020
Фелпке (општинска заедница)

Фелпке (|Velpke) — општинска заедница во округот Хелмштет, во Долна Саксонија, Германија. Нејзиното седиште е во општината Фелпке.
Општинската заедница Фелпке се состои од следниве општини:
# Бардорф
# Дандорф
# Графхорст
# Грос Твилпштет
# Фелпке
Дандорф

Дандорф (|Danndorf) — општина во округот Хелмштет, во сојузната покраина Долна Саксонија, Германија.
1 Географија
Дандорф се наоѓа на јужниот брег на долината Алер-Урштромтал, во близина на Средногерманскиот Канал. Општината се наоѓа на работ на природниот парк Дремлинг.
1.1 Соседни општини
Општината Дандорф се граничи со следниве општини (од север надесно): Риен, Графхорст, Фелпке и Волфсбург.